Source: http://docplayer.fi/3855271-Laakeinformaatio-laakehoidon-tukena.html
Timestamp: 2017-09-25 01:13:02+00:00
Document Index: 5639030

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Lääkeinformaatio lääkehoidon tukena - PDF
Download "Lääkeinformaatio lääkehoidon tukena"
1 1 Lääkeinformaatio lääkehoidon tukena - Lääkeinformaatioverkoston tutkimusstrategia Tutkimusstrategian luonnos kommentoitavaksi Tässä tutkimusstrategiassa esitetään tutkimuslinjauksia, joihin toivotaan kommentteja ja kannanottoja. Taulukoissa on esitetty mahdollisia vastuutahoja, mutta toivomme tutkimuksista kiinnostuneiden ottavan yhteyttä ja kertomaan kiinnostuksesta yhteistyöhön. Erityisesti toivomme tutkijoiden ja tutkimusryhmien ilmoittavan kiinnostuksensa niiden aiheiden tutkimiseen, joihin taulukoissa ei vielä ole nimettyä vastuutahoa. Tutkimusstrategia on kutsu yhteistyöhön lääkeinformaatioon liittyvässä tutkimuksessa. 1. Tausta Lääkeinformaatiolla tarkoitetaan sellaista tietoa lääkehoidoista ja lääkkeistä, joka on kuluttajien ja terveydenhuollon ammattilaisten saatavilla eri tietolähteistä joko kasvotusten, kirjallisesti tai sähköisten palveluiden (puhelin, internet, televisio ja radio) kautta. Lääkeinformaatiota tuottavat esimerkiksi viranomaiset, terveydenhuollon ammattilaiset, lääketeollisuus ja potilasjärjestöt (Sosiaalija terveysministeriö 2011). Lääkeinformaatio tunnistettiin niin tärkeäksi lääkehuollon osa-alueeksi sosiaali- ja terveysministeriön laatiessa lääkepolitiikka-asiakirjaa vuoteen 2020, että sille haluttiin oma strategia (Sosiaali- ja terveysministeriö 2011, HE 74/2009). Lääkeinformaatiostrategia Tiedolla järkevään lääkkeiden käyttöön valmistui 2012 Lääkealan turvallisuus- ja kehittämiskeskuksen laatimana (Lääkealan turvallisuus- ja kehittämiskeskus 2012). Valmistelussa oli mukana keskeiset lääkeinformaatiota tuottavat ja käyttävät sidosryhmät (Hämeen-Anttila ym. 2013). Strategian toteutusta ja lääkeinformaatiotoiminnan koordinointia varten Fimea perusti. Verkostossa on viisi työryhmää, jotka koordinoivat strategiassa esitettyjen toimenpide-ehdotusten toteutusta. Yksi näistä työryhmistä keskittyy lääkeinformaatiotoimintaa tukevan tutkimuksen koordinointiin. Tutkimuksella on tärkeä merkitys lääkeinformaatiotoiminnan kehittämiskohteiden tunnistamisessa ja strategian toteutuksen seurannassa. Lääkeinformaatioverkoston tutkimustyöryhmän tehtävänä on lääkeinformaatioon liittyvän tutkimuksen painoalojen määrittely vastaamaan lääkeinformaatiostrategian keskeisiä kehittämiskohteita, tutkimuksen koordinointi ja tutkijoiden verkostoitumisen edistäminen sekä kansallisen ja kansainvälisen lääkeinformaatiotutkimuksen seuraaminen ja keskeisten tutkimustulosten välittäminen koordinaatioryhmän ja käyttöön. Lisäksi tutkimustyöryhmä seuraa ja arvioi koko lääkeinformaatiostrategian toteutumista ja koordinoi tutkimustoimintaa yhteistyössä koordinaatioryhmän kanssa. Tutkimustyöryhmässä ovat edustettuina farmasian, lääketieteen ja hoitotieteen koulutusyksiköt. Lisäksi mukana ovat Fimean, Kelan, THL:n,
2 2 yliopistojen apteekkien, Kliinisen Farmasian Seuran, Kliinisen Farmakologian yhdistyksen, Suomen Farmakologiyhdistyksen sekä Duodecimin edustajat (liite 1). Suomessa tehtävän tutkimuksen on hyvä verkottua myös EU:ssa tehtävään lääkeinformaatiotutkimukseen. Parhaillaan tutkimusta tehdään erityisesti kirjallisen lääkeinformaation, kuten pakkausselosteiden ja julkisten arviointilausuntojen (EPAR), kehittämiseksi potilaslähtöisemmäksi (kts. esim. European Medicines Agency 2009, Gardner ym. 2011, Knapp ym. 2011, Raynor 2013, Raynor ym. 2013). Tutkimus osana toimintaa Verkoston tavoitteena on tukea yhteistyötä ja monitieteisyyttä lääkeinformaatiotutkimuksen suunnittelussa ja toteutuksessa. Lisäksi pyritään varmistamaan asiakkaiden/potilaiden näkökulman huomioiminen tutkimushankkeissa jo suunnitteluvaiheessa, jotta tuetaan asiakas/potilaskeskeisyyden toteutumista (vrt. Sosiaali- ja terveysministeriö 2011). Käytännössä tutkimushankkeet toteutetaan verkostoitumalla lääkeinformaatiotutkimusta toteuttavien tutkimusryhmien kanssa. Tutkimus on käytännönläheistä ja tähtää lääkeinformaatiotoiminnan kehittämiseen. Tutkimusstrategian tavoite Tutkimusstrategian tavoitteena on tunnistaa ja kuvata lääkeinformaation keskeisimmät tutkimuskohteet ja -aiheet toimia lääkeinformaatioon liittyvien tutkimusaiheiden koontina, jota lääkeinformaatiotutkimuksesta kiinnostuneet tutkimusryhmät ja tutkijat voivat hyödyntää tutkimusaiheiden valinnassa ja yhteistyön pohjana muiden aiheesta kiinnostuneiden kanssa. toimia tiedottamisen kanavana esimerkiksi siten, että strategiassa kuvattuja aihepiirejä tutkivat tiedottaisivat hankkeistaan ja tuloksistaan tutkimustyöryhmää, jotta lääkeinformaatioverkosto voisi hyödyntää tutkimustietoa toimintansa pohjana. Lääkeinformaatioverkoston toiminnan kannalta merkittävimmät tutkimusaiheet esitellään taulukoissa 1 8. Strategian toteutumisen seuranta on kuvattu kussakin taulukossa sarakkeessa Aikataulu ja julkaiseminen. Tutkimusstrategiassa kuvataan myös tutkimustyöryhmän rooli strategian toteuttamisessa. Lääkeinformaatioverkoston tutkimusstrategia arvioidaan ja päivitetään vuonna Nykytilanne tutkimuksen valossa Lääkeinformaatioverkoston toiminnan tueksi ja tämän tutkimusstrategian pohjaksi laadittiin selvitys suomalaisista lääkeinformaatioon liittyvistä tieteellisistä julkaisuista, jotka oli julkaistu joko suomeksi tai englanniksi vuosina (Järvinen ym. 2013). Selvityksen keskeisimpiä tuloksia olivat: Lääkeinformaatioon liittyvää tutkimusta on tehty Suomessa paljon eri näkökulmista ja aiheista. Eniten tutkimuksia on avoapteekki-kontekstista ja farmasian näkökulmasta. Myös potilasryhmien lääketiedonlähteistä ja tiedon tarpeista on tehty runsaasti tutkimusta. Tutkimus kuitenkin painottuu 2000-luvun alkuun. Vähiten tutkimuksia on väestön terveyden lukutaidosta, terveydenhuollon ammattilaisten tiedontarpeista ja -lähteistä sekä sähköisten tiedonlähteiden käytöstä (pl. puhelinpalvelut). Terveydenhuollon ammattilaisten näkökulmasta on jatkossa tärkeää selvittää luotettavan lääkeinformaation käytön esteitä, jotta voidaan edistää luotettavien lähteiden käyttöä. Lisäksi tutkimuksen tulisi jatkossa painottua lääkeinformaation (ml. lääkeneuvonnan) vaikuttavuuden tutkimukseen osana laajempia tutkimuskokonaisuuksia.
3 3 Lääkkeiden käyttäjien näkökulmasta jatkossa on tärkeää fokusoida tutkimus erityisryhmiin, joista ei ole toistaiseksi julkaistua tutkimustietoa. Tällaisia erityisryhmiä ovat esimerkiksi näkövammaiset, kuurot ja huonokuuloiset, iäkkäät ja maahanmuuttajat. Lääkeinformaation kehittämisen näkökulmasta olisi tärkeää tutkia konkreettisella tasolla, mitä tietoa lääkkeistä tarvitaan ja millaisessa muodossa. Lääkeinformaatioverkoston toiminta on uutta Suomessa ja kansainvälisestikin, ja sitä on syytä seurata tutkimuksin. Tutkimusjulkaisut voivat kiinnostaa myös kansainvälisiä tieteellisiä julkaisusarjoja. Voimavarat ja rahoitus Tutkimustoimintaan ja sen koordinointiin ei ole varattu erillistä rahoitusta, vaan verkostoon osallistuvat tahot vastaavat omista kustannuksistaan. Verkoston tutkimushankkeissa hyödynnetään yliopistoissa ja ammattikorkeakouluissa tehtävää tutkimusta ja osaamista. Tutkijat ja tutkimusryhmät voivat hakea yksittäisiin tutkimushankkeisiin rahoitusta yleisistä rahoituslähteistä. Tarkoituksena ei ole hakea rahoitusta tätä tutkimusstrategiaa käyttäen, vaan strategiassa tunnistettuihin aihepiireihin erikseen. Tarkoituksenmukaista on liittää lääkeinformaationäkökulma osaksi laajempia tutkimushankkeita, esimerkiksi lääkitysturvallisuutta tai rationaalista lääkkeiden käyttöä tutkittaessa. Julkaisemisen periaatteet Verkoston tutkimustoimintaa kuvaaviin julkaisuihin voivat osallistua kaikki tutkimustyöryhmän jäsenet yleisten tutkimusjulkaisujen periaatteiden mukaisesti (International Committee of Medical Journal Editors 2006). Osallistumisesta päätetään työryhmän kokouksessa. Erillisissä hankkeissa sovitaan julkaisuperiaatteista hankkeeseen aktiivisesti osallistuvien kesken jo suunnitteluvaiheessa. 2. Lääkeinformaatiotutkimuksen päälinjat vuoteen 2020 Lääkeinformaatiostrategiassa on kuusi päätavoitetta, joissa kussakin on yksilöity toimenpideehdotuksia tavoitteiden saavuttamiseksi. Tämä tutkimusstrategia noudattaa pääosin ko. jaottelua ja ehdotuksia. Lisäksi tavoitteena 7 kuvataan, miten Lääkepolitiikka indikaattorityöryhmässä luotujen, lääkeinformaation liittyvien indikaattoreiden kehittämistä jatketaan lääkeinformaatiotoiminnan seuraamiseksi. Tavoite 1. Suomessa on toimiva moniammatillinen lääkeinformaatioverkosto Lääkeinformaatioverkoston toiminnan perustana on tutkimustieto ja olemassa olevat hyvät käytännöt. Sen vuoksi toiminnan alkuvaiheessa laadittiin selvitys suomalaisesta lääkeinformaatiotutkimuksesta (Järvinen ym. 2013) ja tunnistettiin tutkimuksen aukkokohdat ja kehittämiskohteet. Tämän tiedon avulla uusi tutkimus voidaan kohdistaa ja priorisoida toimintaan, jolla voidaan edistää lääkeinformaatiokäytäntöjen kehittämistä ja sitä kautta järkevää lääkehoitoa. Toiminnan alkuvaiheessa kartoitetaan myös lääkeinformaatiotutkimusta tekevät tutkimusryhmät ja tutkijat asiantuntemuksen ja kiinnostuksen paikallistamiseksi ja yhteistyön lisäämiseksi tutkijoiden välillä. Jatkossa on tärkeää selvittää suomalaisen lääkeinformaatiotutkimuksen kansainvälinen asema ja yhteistyömahdollisuudet EU:ssa ja laajemminkin. Lääkeinformaatioverkoston toiminnan vakiintuessa toimintaa on syytä arvioida ja kehittää, ja myös seuranta on järjestettävä johdonmukaisesti.
4 4 Taulukko 1. Tutkimukset ensimmäisen tavoitteen Suomessa on toimiva moniammatillinen lääkeinformaatioverkosto toteuttamiseksi Tavoite Toimenpide Vastuutaho Aikataulu ja julkaiseminen Suomessa toteutettu lääkeinformaatiotutkimus ja tutkimustulokset ovat pohjana toiminnassa. Fimea ja HY selvityksen laatija proviisori Riina Järvinen Selvitys lääkeinformaatiotutkimuksesta (Järvinen ym. 2013) julkaistu Fimean KAI-julkaisusarjassa (nro 7/2013) Toteutetaan kartoitus Suomessa toteutetusta lääkeinformaatiotutkimuksesta Siinä huomioidaan lääkeinformaation tarve, saatavuus, käytettävyys, hyödyllisyys/tyytyväisyys ja vaikuttavuus Selvityksessä tunnistetaan tutkimusalueella aktiivisesti julkaisseet tutkijat / tutkimusryhmät Kartoituksesta laaditaan vuonna 2014 kaksi käsikirjoitusta tieteellisiin, kansainvälisiin julkaisuihin: minkälaisia asioita lääkeinformaatiosta on tutkittu Suomessa ja mitkä ovat kehittämistarpeet kuvaus tutkimuksen nivomisesta toimintaan eli tutkimustiedon implementointi käytäntöön Lääkeinformaatioverkoston toiminta ja merkitys on arvioitu ja sitä kehitetään esiin nousseiden kehityskohteiden mukaisesti Haastatellaan lääkeinformaatioverkostossa mukana olevat toimijat tutkimusstrategian puolivälitarkastuksen pohjaksi Fimea Haastattelut toteutetaan alkuvuonna 2015 ja tulokset julkaistaan viimeistään alkuvuodesta 2016 Suomessa toteutettua lääkeinformaatiotutkimusta seurataan. Vuoden 2013 lääkeinformaatiotutkimuksen kartoitus päivitetään Lääkeinformaatiotutkimuksen kartoitus päivitetään ja julkaistaan vuonna 2019 strategiakauden lopussa Lääkeinformaatioverkoston toiminta tunnetaan EU:n alueella ja yhteistyötä on aloitettu Lääkeinformaatioverkoston toimintaa esitellään terveydenhuoltoalan kansainvälisissä kokouksissa Fimea, muut toimijat Verkoston työryhmien jäsenet esittelevät verkoston toimintaa ja sen kautta kehittyneitä uusia käytäntöjä eri tieteenalojen kansainvälisissä kokouksissa ja kongresseissa. Tavoite 2. Terveydenhuollon ammattilaiset käyttävät luotettavia tiedonlähteitä ja palveluja Potilaan lääkehoidon onnistumiseksi on tärkeää, että terveydenhuollon ammattilaisilla on käytössään luotettavat tiedonlähteet ja palvelut. Tutkimustietoa terveydenhuollon ammattilaisten tiedon tarpeista ja heidän käyttämistään tiedonlähteistä on suhteellisen vähän ja useimmat tutkimukset on tehty luvun alkupuolella (Järvinen ym. 2013), minkä jälkeen mm. sähköiset tiedonlähteet, lääkehoidon arviointia tukevat järjestelmät ja päätöksentukijärjestelmät ovat kehittyneet huomattavasti. Tulevaisuudessa painotuksen tulee olla potilaan järkevän hoidon toteutumista tukevassa lääkeinformaatiossa ja sen implementoinnissa, minkä vuoksi on syytä selvittää, miten hyvin näyttöön perustuvat sähköiset tiedonlähteet, lääkehoidon arviointia tukevat järjestelmät ja päätöksentukijärjestelmät ovat terveydenhuollon ammattilaisten saavutettavissa, mikä niiden käytettävyys on ja osataanko niitä käyttää. Selvitys tulee tehdä ottaen huomioon erilaiset toimintaympäristöt, esimerkiksi julkinen ja yksityinen terveydenhuolto tai avoterveydenhuollon apteekit ja sairaala-apteekit. Tietolähteiden ja palvelujen laadun arviointi on myös tärkeä tutkimuskohde. Myös lääkeyritysten roolia valmistekohtaisen (valmisteyhteenvetoon perustuvan) lääketiedon välittäjänä tulee tarkastella. Lääkeyrityksillä on merkittävä rooli myös pakkausselosteiden luettavuuden ja käytettävyyden kehittämisessä.
5 5 Taulukko 2. Tutkimukset toisen tavoitteen Terveydenhuollon ammattilaiset käyttävät luotettavia tiedonlähteitä ja palveluja toteuttamiseksi Tavoite Toimenpide Vastuutaho Aikataulu ja julkaiseminen Eri ammattiryhmien tiedon tarpeet, sähköisten tiedonlähteiden, lääkehoidon arviointia tukevien järjestelmien ja päätöksentukijärjestelmien käyttö ja käytön mahdollistaminen ovat pohjana verkoston toiminnassa Selvitetään eri sektoreilla (hoitajat, lääkärit, farmasian ammattilaiset), mitä sähköisiä tiedonlähteitä, lääkehoidon arviointia tukevia järjestelmiä ja päätöksentukijärjestelmiä on saatavilla, miten hyvin ammattilaiset tuntevat saatavilla ne ja mitä tiedonlähteitä ja järjestelmiä he käyttävät Apila-hankkeen osana selvitetty avoapteekkien osalta Turun AMK Tutkimukset toteutetaan ja julkaistaan mahdollisuuksien mukaan toiminnan käynnistämisvaiheessa Seurantakysely kaikista toteutetaan ja julkaistaan vuonna 2019 strategiakauden lopussa Tavoite 3. Terveydenhuollon lääkeosaaminen on korkeatasoista ja moniammatillista Terveydenhuollon ammattilaisten lääkeosaaminen antaa pohjan potilaan lääkehoidon ohjaukseen. Pelkkä lääkeosaaminen ei kuitenkaan riitä potilaan omahoidon tukemiseen. Tarvitaan osaamista mm. asiakkaan tarpeiden ymmärtämiseen ja informaatiotyökalujen käyttöön. Lääketiedon, informaatiotyökalujen ja menetelmien nopean kehittymisen ja uusiutumisen vuoksi nämä seikat huomioiva perus-, jatko- ja täydennyskoulutus on tärkeä edellytys potilaan lääkehoidon ohjauksen onnistumiselle. Jos tavoitteena on kouluttaa potilaslähtöisen neuvonnan osaavia ammattilaisia, koulutuksen pitää sisältää lääkeneuvonnan ja potilasohjauksen käytännöt sekä teoreettista opetusta vuorovaikutuksen ja potilaan lääkkeen käyttöä ohjaavien tekijöiden ymmärtämiseksi. Terveydenhuollossa moniammatillisuus ja potilas/asiakaskeskeisyys ovat tunnustetut tavoitteet, mikä tulee huomioida koulutuksessa (Terveydenhuoltolaki /1326, Sosiaali- ja terveysministeriö 2011). Kaiken kaikkiaan terveydenhuollon ammattilaisten lääkeneuvontaan liittyvästä perus- ja täydennyskoulutuksesta löytyy suhteellisen laajasti tutkimuksia (Järvinen ym. 2013). Näyttäisi siltä, että tutkimusjulkaisujen ja arviointien kriittisen lukutaidon opettamista on tutkittu vähemmän kuin vuorovaikutustaitojen opettamista. Jotta kehittämistoimenpiteitä voidaan tehdä, tulisi selvittää kunkin ammattikunnan opetuksen tämänhetkinen tilanne lääkeinformaatioon liittyvän osaamisen opettamisessa. Taulukko 3. Tutkimukset kolmannen tavoitteen Terveydenhuollon lääkeosaaminen on korkeatasoista ja moniammatillista toteuttamiseksi Tavoite Toimenpide Vastuutaho Aikataulu ja julkaiseminen Moniammatillisuus ja potilaskeskeisyys toteutuu koulutuksessa Selvitetään miten moniammatillisuus, potilaskeskeinen lääkeneuvonta, hoidon tuki ja lääkeinformaation työkalut on otettu huomioon terveydenhuollon koulutusohjelmissa eri tasoilla. lääketieteen, farmasian, hoitotieteen ja terveysalan koulutusyksiköt Tavoite 4. Lääkeneuvonta perustuu valtakunnallisiin suosituksiin ja paikallisiin sopimuksiin Parhaimmillaan lääkeinformaatio on väline, jolla tuetaan potilaan lääkehoidon onnistumista, mutta tarvitaan tietoa siitä, toteutuuko tämä käytännössä. On syytä selvittää, missä määrin lääkeinformaatio tukee potilaan lääkehoidon onnistumista ja saako potilas eri tietolähteistä yhdenmukaista ja ristiriidatonta tietoa. Lääkeinformaation yhdenmukaisuuden selvittämiseksi alueellisella tasolla on syytä tarkastella miten terveydenhuollon palveluiden järjestämissuunnitelmat huomioivat lääkeinformaation ja miten ne toteutuvat käytännössä (vrt. Terveydenhuoltolaki /1326).
6 6 Tutkimusta tulisi erityisesti suunnata potilaan hoitoon saapumisen, siirtymisen yksiköstä toiseen ja kotiuttamisen tarkasteluun, mukaan lukien potilaan lääkitystiedon ajantasaisuuden ja tiedonkulun varmistaminen eri päätöksenteko- ja seurantavaiheissa. Esimerkiksi lääkeneuvonnan toteutuminen ja eri ammattiryhmien työnjako näissä solmukohdissa on tärkeä tutkimus- ja kehittämiskohde. Lääkeinformaatio-ohjauksen vaikutusta lääkeneuvontaan ja määräyskäytäntöön on tutkittu useissa tutkimuksissa (Järvinen ym. 2013), mutta tämä on keskeinen tutkimusaihe myös jatkossa, sillä potilaan oikeuksiin kuuluu saada hoitosuositusten mukaista, näyttöön perustuvaa hoitoa. Hoitosuositusten toteutumisen tutkiminen on osa lääkeinformaation vaikuttavuuden tutkimista. Vaikuttavuuden mittaamisessa käytettävät menetelmät ja indikaattorit tulee kuitenkin määrittää laajemminkin. Näiden avulla voidaan saada tutkimustietoa lääkeneuvonnan ja lääkehoidon ohjauksen vaikuttavuudesta. Lääkeneuvonnan toteutumisen tutkiminen itsehoidon ja itselääkityksen ohjaamisessa on tärkeää potilaan roolin korostuessa edelleen. Lääkeneuvonnan nykyisen laadun selvittämisen avulla voidaan tunnistaa kehittämiskohteita sekä seurata kehitystä. Apteekkien verkkopalveluista ja palvelupisteistä saatavan lääkeinformaation ja lääkeneuvonnan laatua tulee myös arvioida. Samoin tulee selvittää lääkeinformaatiopalveluja tuottavien toimijoiden välittämän lääkeinformaation laatu ja seurata sen kehittymistä. Myös sairaalan lääkeinformaatiotoiminnasta on selvityksen mukaan huomattavan vähän julkaistua tutkimusta (Järvinen ym. 2013). Taulukko 4. Tutkimukset neljännen tavoitteen Lääkeneuvonta perustuu valtakunnallisiin suosituksiin ja paikallisiin sopimuksiin toteuttamiseksi Tavoite Toimenpide Vastuutaho Aikataulu ja julkaiseminen Lääkeinformaatiota koskevat paikalliset ja alueelliset suunnitelmat ja sopimukset on tehty ottaen huomioon koko lääkehoitoketjun ja myös itsehoito on huomioitu suunnitelmissa. Erva- ja sote-alueiden lääkeinformaatiokäytännöt selvitetään erilliskyselyn avulla Potilaan saama lääkeneuvonta on yhdenmukaista riippumatta siitä, mistä lähteestä hän sen saa Selvitetään potilaan saaman lääkeneuvonnan yhdenmukaisuutta ja mahdollista ristiriitaisuutta kyselyn avulla Fimea yhteistyössä Lääkeinformaatiota lääkkeiden käyttäjille -työryhmän ja tutkimustyöryhmän kanssa Internetkyselytutkimus toteutetaan alkuvuodesta Tuloksia hyödynnetään erityisryhmille suunnatun lääkeinformaation kehittämisen suuntaamisessa. Tavoite 5. Lääkkeiden käyttäjät hyödyntävät luotettavia tiedonlähteitä ja palveluja Lääkkeiden käyttäjien ja potilaiden rooli kehittyy jatkuvasti aktiivisempaan suuntaan. Tämä edellyttää, että heidän tarpeensa huomioidaan entistä paremmin tietolähteiden suunnittelussa ja kehittämisessä. Tutkimusta suunnitellessa on huomioitava, että lääkkeiden käyttäjät eivät ole yhtenäinen, vaan hyvin heterogeeninen ryhmä ja yksiselitteistä ratkaisua lääkeinformaation välittämiseen kaikille ei ole. Myös erityisryhmät, kuten viittomakieliset, näkövammaiset ja maahanmuuttajat on huomioitava lääkeinformaation kehittämisessä ja siihen liittyvässä tutkimuksessa. Sosiaalinen media ja sähköiset lääkeinformaatiopalvelut kehittyvät voimakkaasti lääkealalla, mikä tulee huomioida myös vahvistamalla ilmiön tutkimista. Hyötyjen ja haasteiden tunnistaminen on tärkeää kehittämistyön pohjaksi. Myös lääkeyritysten rooli sähköisen, suoraan lääkkeiden käyttäjille suunnatun lääkeinformaation välittäjänä on hyvä huomioida.
7 7 Lääkkeiden käyttäjien käyttämistä lääketiedonlähteistä on olemassa runsaasti julkaistua tietoa (Järvinen ym. 2013). Jatkossa on tärkeää selvittää, mitä esteitä luotettavien lääketiedon lähteiden käytölle on ja miten niiden käyttöä voidaan edistää. Taulukko 5. Tutkimukset viidennen tavoitteen Lääkkeiden käyttäjät hyödyntävät luotettavia tiedonlähteitä ja palveluja toteuttamiseksi Tavoite Toimenpide Vastuutaho Aikataulu ja julkaiseminen Tietolähteiden hyödynnettävyys ja saavutettavuus eri lääkkeiden käyttäjien ryhmissä on tunnistettu Access -tutkimus syrjäytymisteorian näkökulmasta, kysely HY sosiaalifarmasia Kyselytutkimus toteutetaan loppuvuodesta 2013 ja julkaistaan vuosien aikana tieteellisissä kansainvälisissä julkaisusarjoissa. Sosiaalisen median ja sähköisten lääkeinformaatio-palveluiden hyödyt ja haasteet lääkeinformaation välittämisessä on tunnistettu. Sähköisten lääketiedon lähteiden (esim. internet ja siellä olevat lääkeinformaatiopalvelut) käyttöä ja lääkkeiden käyttäjien toiveita niiden kehittämiseen on selvitetty. Erityisryhmien yksilöidyt tiedontarpeet, tiedon saavutettavuus ja lääketiedon käytön esteet on tunnistettu Toteutetaan kukin kohderyhmä huomioon ottaen eri menetelmillä tutkimuksia lääketiedon tarpeesta (baseline Internet-kyselynä) Fimea yhteistyössä Lääkeinformaatiota lääkkeiden käyttäjille -työryhmän ja tutkimustyöryhmän kanssa yliopistot Internet-kyselytutkimus toteutetaan alkuvuodesta Tuloksia hyödynnetään erityisryhmille suunnatun lääkeinformaation kehittämisen suuntaamisessa. Tavoite 6. Väestön terveyden lukutaito on hyvä Lääkkeiden käyttäjien ja potilaiden oma aktiivisuus on terveydenhuollon keskeisiä tavoitteita (Terveydenhuoltolaki /1326). Tavoitteet edellyttävät väestön hyvää terveyden lukutaitoa. Tämä korostuu erityisesti itsehoidossa ja pitkäaikaissairaiden ohjatussa omahoidossa. Hyvän terveyden lukutaidon omaksuminen alkaa jo lapsuudessa muun muassa koulutusjärjestelmän kautta (Opetushallitus 2004). Väestön terveyden lukutaitoa nimenomaan lääkeinformaation näkökulmasta on Suomessa tutkittu vähän (Järvinen ym. 2013). Sen selvittäminen on tärkeää, jotta lääkeinformaatiotoimintaa voidaan kohdentaa ja eriyttää eniten tarvitseville. Väestön ja potilaiden kyky arvioida lääketiedon luotettavuutta kuuluu osana terveyden lukutaitoon. Luotettavuuden arviointiin käytettävien työkalujen tunnettuuden lisääminen on myös tärkeä kehittämisalue. Taulukko 6. Tutkimukset kuudennen tavoitteen Väestön terveyden lukutaito on hyvä toteuttamiseksi Tavoite Toimenpide Vastuutaho Aikataulu ja julkaiseminen Väestön terveyden lukutaidon tutkimuskenttä on tunnistettu Kartoitetaan Suomessa ja kansainvälisesti väestön terveyden lukutaidosta toteutetut, lääkeinformaatioon liittyvät tutkimukset: miten terveyden lukutaito operationalisoitu, mitä se tarkoittaa käytännössä, miten asiaa on tutkittu.
8 8 Lääkkeiden oikean käytön opettaminen on osa koulujen (peruskoulu, lukio, ammattikoulu) terveysopetusta Lääkekasvatus-interventio: kysely- ja haastattelututkimukset Joensuun normaalikoulussa (peruskoulu) Itä-Suomen yliopisto ja Fimea (peruskoulu) Interventio toteutetaan vuosina ja tulokset julkaistaan kansainvälisissä tieteellisissä julkaisusarjoissa vuosien aikana. (peruskoulu) Tavoite 7. Lääkeinformaatioon liittyvät Lääkepolitiikka indikaattorit ja niiden kehittäminen Lääkepolitiikka asiakirjan tavoite 3.2 Lisätään luotettavan ja rationaalista lääkehoitoa tukevan informaation tuottamista ja välittämistä terveydenhuollon ammattilaisille ja lääkkeen käyttäjille sisältää useita lääkeinformaatioon liittyviä toimenpiteitä, joiden toteutumisen seuraamista esitetään osaksi toimintaa. Lääkeinformaatiotoimintaa ehdotetaan seurattavaksi kolmen indikaattorin sekä lääkeinformaation kehittymiseen liittyvän muun seurannan avulla. (Huom! Indikaattoreiden käytöstä ei vielä ole keskusteltu ehdotettujen toteuttajatahojen kanssa (1/2014)). Lääkeinformaatiotoimintaan liittyvät indikaattorit ehdotus 1/2014: Lääkeinformaatiotoimintaa seurataan kolmen keskeisen indikaattorin avulla (taulukko 7). Indikaattoreiksi valittiin toistuvasti toteutettavia tutkimuksia, jotka soveltuvat tämän tyyppisen tiedon hankintaan. Fimea pyytää tutkimuksia toteuttavilta tahoilta tutkimustuloksia näiltä osin vuosittaisia indikaattoritietoja kootessaan. Taulukko 7. Lääkeinformaatiotoimintaan ehdotetut indikaattorit (ehdotus 1/2014) Lääkepolitiikka 2020 tavoite Toimenpide Vastuutaho Aikataulu ja julkaiseminen Varmistetaan terveydenhuollon ammattilaisten, väestön ja lääkkeiden käyttäjien luotettavan ja näyttöön perustuvan lääketiedon saanti Osuus aikuisväestöstä, joka on saanut tietoa käyttämistään lääkkeistä kuluneen vuoden aikana lääkäriltä hoitajalta apteekista AVTK-kysely / THL Kansalaiskysely / Fimea 2014 Varmistetaan terveydenhuollon ammattilaisten, väestön ja lääkkeiden käyttäjien luotettavan ja näyttöön perustuvan lääketiedon saanti Varmistetaan terveydenhuollon ammattilaisten, väestön ja lääkkeiden käyttäjien luotettavan ja näyttöön perustuvan lääketiedon saanti Osuus astmatikoista, joka on saanut neuvontaa astman hoidosta kuluneen vuoden aikana lääkäriltä hoitajalta farmaseutilta (apteekista) Osuus itsehoitolääkkeitä ostaneista apteekin asiakkaista, joita on neuvottu ostotilanteessa Allergiabarometri / SAL Kansalaiskysely / Fimea Haamuasiakastutkimus / SAL Lääkeinformaation kehittymiseen liittyvä muu seuranta ehdotus 1/2014: Lääkeinformaatioon liittyvän indikaattoritiedon lisäksi lääkeinformaation kehittymistä seurataan myös muuten (taulukko 8). Lääkeinformaatioverkoston työryhmien roolina on omalta osaltaan tuottaa tietoa sitä koostavalle Fimealle. Lisäksi tieto lääkeinformaation kehittymisestä välittyy työryhmien ja Innokylän kautta sidosryhmille.
9 9 Taulukko 8. Lääkeinformaation kehittymiseen liittyvä seuranta (ehdotus 1/2014) Lääkepolitiikka 2020 tavoite Toimenpide Vastuutaho Aikataulu ja julkaiseminen Tehostetaan kansallista ja kansainvälistä tutkimus- ja kehittämistyötä lääkeinformaation ja -palveluiden tuottamisessa ja niiden vaikuttavuuden arvioinnissa Sidosryhmäkyselyt siitä, mitä toimenpiteitä on toteutettu lääkeinformaation kehittämiseksi ja myös laajemmin Lääkepolitiikka tavoitteiden toteuttamiseksi Fimea 2 3 vuoden välein Tehostetaan kansallista ja kansainvälistä tutkimus- ja kehittämistyötä lääkeinformaation ja -palveluiden tuottamisessa ja niiden vaikuttavuuden arvioinnissa Dokumenttianalyysi toiminnan aktiivisuudesta ja laajuudesta (sis. toimintasuunnitelmat, kokousmuistiot, aiepaperit, projektisuunnitelmat jne.) Lähteenä Innokylä Fimea / Lääkeinformaation koordinaatioryhmä Vuosittain tai toimintakausittain osana työryhmien toiminnan tarkastelua Tehostetaan kansallista ja kansainvälistä tutkimus- ja kehittämistyötä lääkeinformaation ja -palveluiden tuottamisessa ja niiden vaikuttavuuden arvioinnissa Tarkastellaan tietokannoista lääkeinformaatioon ja lääkeinformaatiopalveluihin liittyvien julkaisujen lukumäärää ja laatua kansalliset kansainväliset opinnäytteet Fimea yhteistyössä yliopistojen ja ammattikorkeakoulujen kanssa Lisätään kuluttajien ja potilaiden kriittistä terveystiedon lukutaitoa Maininta lääkkeiden oikeasta käytöstä peruskoulujen lukioiden ammattikoulujen opetussuunnitelmissa (dokumenttianalyysi) Opetushallitus / Fimea v (peruskoulu) 3. Tutkimustyöryhmän rooli tutkimusstrategian toteuttamisessa Tutkimustyöryhmän keskeinen rooli tutkimusstrategian toteuttamisessa on tiedottaa tutkijoita ja tutkimusryhmiä, koordinoida toteutettavaa tutkimusta sekä motivoida ja stimuloida lääkeinformaatiotutkimuksen tekemiseen. Lisäksi työryhmä pohtii rahoitusmahdollisuuksia ja edistää kansainvälistä yhteistyötä. Työryhmän voi toteuttaa tehtäviään esimerkiksi: - käsittelemällä tutkimustyöryhmän kokouksissa tässä strategiassa esitettyjä teemoja ja pohtimalla kunkin teeman tiedottamista, mahdollisia rahoituslähteitä, tutkimuksen toteuttamista ja potentiaalisia tutkijoita toteutukseen. - lisätä yhteistoimintaa, keskustelua ja tiedottamista lääkeinformaatioon liittyvästä tutkimuksesta eri tutkijoiden ja tutkimusryhmien välillä - seurata lääkeinformaatiotutkimusta Suomessa ja kansainvälisesti esimerkiksi kutsumalla lääkeinformaatioon liittyvää, lääkeinformaatioverkostoa ja sen muita työryhmiä hyödyttävää tutkimusta tekeviä tutkijoita kertomaan omista tuloksistaan. - järjestämällä lääkeinformaatioon liittyviä tutkimusseminaareja mahdollisuuksien mukaan yhteistyössä muiden toimijoiden, kuten yliopistojen, Potilasturvallisuusyhdistyksen, Hoitotyön tutkimussäätiön, Kliinisen Farmakologian Yhdistyksen tai Kliinisen Farmasian Seuran kanssa. - tekemällä aloitteita ajankohtaisista lääkeinformaatioon liittyvistä teemoista koulutustapahtumiin, kuten Lääkäripäiville tai Farmasian Päiville.
10 10 - tuomalla aktiivisesti lääkeinformaatioon liittyviä tutkimustarpeita esille ja edistämällä lääkeinformaation liittyvien teemojen liittämistä osaksi laajempia tutkimuskokonaisuuksia esim. lääkitysturvallisuus tai rationaalinen lääkkeiden käyttö. - julkaisemalla kansainvälisiä tieteellisiä artikkeleita toiminnasta tutkimuksen näkökulmasta. - esittelemällä toimintaa ja sen puitteissa tehtävää tutkimusta kansainvälisissä kokouksissa ja kongresseissa. - tutustumalla EU:n lääkeinformaatiotilanteeseen ja kuluttajajärjestöjen toimintaan. - kokoamalla ja välittämällä hyviä lääkeinformaatiokäytäntöjä. Lähteet: European Medicines Agency. Information on benefit-risk of medicines: patients, consumers and healthcare professionals expectations. Report by the Patients and Consumers Working Party (PCWP) and the Healthcare professionals Working Group (HCP WG). EMEA/40926/2009 Gardner PH, McMillan B, Raynor DK, Woolf E, Knapp P. The effect of numeracy on the comprehension of information about medicines in users of a patient information website. Patient Educ Couns 83(3): , 2011 Hämeen-Anttila K, Luhtanen S, Airaksinen M, Pohjanoksa-Mäntylä M. Developing a national medicines information strategy in Finland A stakeholders` perspective on the strengths challenges and opportunities in medicines information. Health policy 111: , 2013 International Committee of Medical Journal Editors. Uniform requirements for manuscripts submitted to biomedical journals Haettu internetistä : Järvinen R, Enlund H, Airaksinen M, Kleme J, Mononen N, Hämeen-Anttila K. Lääkeinformaatiotutkimus Suomessa Selvitys toiminnan pohjaksi. Fimea kehittää, arvioi ja informoi -julkaisusarja 7/2013. Lääkealan turvallisuus- ja kehittämiskeskus Fimea 2013 Lääkealan turvallisuus- ja kehittämiskeskus. Tiedolla järkevään lääkkeiden käyttöön. Lääkeinformaatiotoiminnan nykytila ja strategia vuoteen Fimea kehittää, arvioi ja informoi - julkaisusarja 1/2012. Lääkealan turvallisuus- ja kehittämiskeskus Fimea 2012 Knapp P, Raynor DK, Silcock J, Parkinson B. Can user testing of a clinical trial patient information sheet make it fit-for-purpose? - a randomized controlled trial. BMC Med 9:89, 2011 (doi: / ) Opetushallitus. Perusopetuksen opetussuunnitelman perusteet. Vammala: Vammalan Kirjapaino oy, 2004 Raynor DK. User testing in developing patient medication information in Europe. Res Social Adm Pharm, 9(5): , 2013 Raynor DK, Bryant D. European Public Assessment Report (EPAR) summaries for the public: are they fit for purpose? A user-testing study. BMJ Open 3(9), 2013 (e003185) Sosiaali- ja terveysministeriö. Lääkepolitiikka Kohti tehokasta, turvallista, tarkoituksenmukaista ja taloudellista lääkkeiden käyttöä. Helsinki: Sosiaali- ja terveysministeriön julkaisuja 2011:2
11 11 LIITE 1: TUTKIMUSTYÖRYHMÄN JÄSENET Puheenjohtaja Inka Puumalainen, Yliopiston Apteekki Varapuheenjohtaja Marja Airaksinen, Helsingin yliopisto, farmasian tiedekunta Sihteeri Leena Saastamoinen, Kela Jäsenet edustamansa tahon mukaan: Lääketieteen koulutusyksiköt: Eeva Moilanen, Tampereen yliopisto (Markku Koulu, Turun yliopisto) Eero Mervaala, Helsingin yliopisto (Risto Huupponen, Turun yliopisto) Suomen Kliinisen Farmakologian yhdistys ja Suomen Farmakologiyhdistys: Jukka Hakkola, Suomen Farmakologiyhdistys (Kari Kivistö, Suomen Kliinisen Farmakologian yhdistys) Farmasian koulutusyksiköt: Marja Airaksinen (varapuheenjohtaja), Helsingin yliopisto (Marika Pohjanoksa-Mäntylä, Helsingin yliopisto) Hoitotieteen koulutusyksiköt: Katri Vehviläinen-Julkunen, Itä-Suomen yliopisto (Riitta Suhonen, Turun yliopisto) Duodecim: Eero Mervaala Kliinisen Farmasian Seura: Raimo Ojala (Miia Tiihonen) Yliopistojen apteekit: Inka Puumalainen (puheenjohtaja), Yliopiston Apteekki (Kirsti Laitinen, Itä-Suomen yliopiston apteekki) Kela: Leena Saastamoinen (sihteeri) (Jaana Martikainen) THL: Satu Helakorpi (Heli Hätönen) Fimea: Hannes Enlund (Katri Hämeen-Anttila)